# Podrobné poznámky zo stretnutia so zadávateľom

Poznámky zo stretnutia so zadávateľkou – RNDr. Elena Šikudová, PhD.

Komunikácia so zadávateľom je riešená formou emailov alebo cez skype. Prvý kontakt so zadávateľkou bol dňa **5.10.2017** prostredníctvom emailu. V emaili sme zadávateľku oboznámili s našim tímom *RMC* *(Ráchelová, Michalík, Cifra)* a opýtali sa na možné stretnutie, kde by sme dohodli požiadavky na vypracovanie projektu.

Zadávateľka odpísala na email dňa **6.10.2017**, kde nás oboznámila so skutočnosťou, že kontakt s ňou je možný iba formou emailov alebo cez skype, nakoľko sa nenachádza v Slovenskej republike. Tiež chcela byť informovaná koľko nás je v tíme a aké máme skúsenosti s MySQL a tvorbou webových aplikácií, informovala nás, že nám pošle obšírnejšie zadanie, o ktorom môže náš tím ďalej rozmýšľať a následne jej môžeme poslať naše návrhy k vypracovaniu aplikácie.

S našou odpoveďou som kontaktovala zadávateľku dňa **9.10.2017**, vyjadrila som sa , že v tíme sme traja a ovládame technológie ako html, css, python – django, php – laravel, bootstrap a angular js. Spomenula som, že v škole sme si všetci prešli technológiami ako css, php, javascript, python, java, postgreSQL a MySQL. Zadávateľke som ďalej napísala, že sa vieme prispôsobiť jej výberu použitej technológie. Ďalej sme sa dožadovali, aby sa zadávateľka vyjadrila k bližším požiadavkám na vypracovanie aplikácie alebo sme chceli dohodnúť na spoločnom kontakte cez skype.

Zadávateľka sa s nami dlhšie neskontaktovala, tak s tímom sme hľadali na internete podobné aplikácie a začali sme rozmýšľať nad návrhom aplikácie. Rozmýšľali sme nad prerozdelením úloh, kto bude, akú časť aplikácie implementovať.

Z mailu zo dňa **13.10.2017** sme vyrozumeli nasledovné požiadavky na projekt ***Generátor testov***:

Systém sa skladá z dvoch aplikácií:

1. Napĺňanie databázy otázkami
2. Generátor testov

Každá otázka obsahuje :

* textovú časť a môže, ale nemusí obsahovať obrazovú prílohu
* bodové ohodnotenie
* kľúčové slová – môže ich byť niekoľko, ale aj žiadne, nevkladajú sa do testu, slúžia na vylúčenie otázok s rovnakými kľúčovými slovami

Generátor testu by mal umožniť :

* nastaviť počet generovaných testov
* nastaviť počet otázok a ich bodovú hodnotu

Zadávateľka pri tvorbe aplikácie preferuje technológie ako MySQL a html, css, php a python. Zadávateľka má zoznam približne tridsiatich otázok , ktoré sa vložia do databázy a my následne budeme vedieť otestovať funkcionalitu našej aplikácie. Zoznam nám zadávateľka pošle potom, ako určí bodové hodnoty a kľúčové slová. Zadávateľke máme poslať našu predstavu návrhu štruktúry databázy a následne sa môžeme o nej porozprávať spolu so zadávateľkou.

So zadávateľkou sme sa osobne stretli dňa **26.10.2017**. Odsúhlasila nášmu tímu nasledovné požiadavky na Generátor testov:

Funkcionalita

* databáza bude obsahovať 3 tabuľky
* prihlasovanie (login) do Generátora testov nie je potrebný
* stránka bude bežať lokálne, databáza na serveri
* Aplikácia bude rozdelená na dve stránky, jedna stránka bude slúžiť ako formulár, ktorý keď užívateľ vyplní, druhá časť stránky mu vygeneruje pdf súbor, ktorý je možné vytlačiť

Dizajn aplikácie

* Preferované farby sú oranžová, hnedá, žltá, nie modrá a zelená
* Obrázky a ornamenty nie sú potrebné
* Hranaté tvary preferované pred oblými
* Jednoduchý, čistý dizajn

Použité technológie

* php framework Laravel
* html, css

So zadávateľkou sa osobne stretneme o mesiac **27.11.2017** medzi 11:00 a 13:00. Presný dátum a čas nám upresní zadávateľka prostredníctvom mailu. Dohodli sme sa so zadávateľkou, že jej pošleme grafický návrh stránky, hrubú špecifikáciu databázy (návrh). Pri najbližšom stretnutí zadávateľke odprezentuje náš tím prototyp aplikácie, aby sme skonzultovali pripomienky a podľa toho upravili aplikáciu. Ďalej nás zadávateľka informovala, že najčastejšie odpisuje na maily Štvrtky a Piatky.